dwar il-proposta għal direttiva tal-Parlament Ewropew u tal-Kunsill dwar it-trasport intern ta' oġġetti perikolużi Kumitat għat-Trasport u t-Turiżmu Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….4 ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta ghal direttiva tal-Parlament Ewropew u tal-Kunsill dwar it-trasport intern ta' oġġetti perikolużi (Proċedura ta' kodeċiżjoni: l-ewwel qari) Il-Parlament Ewropew , – wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2006)0852 ) Għadha mhix ippubblikata fil-ĠU. , – wara li kkunsidra l-Artikolu 251(2) u l-Artikolu 71(1) tat-Trattat KE, skond liema trattat il-Kummissjoni ppreżentat il-proposta lill-Parlament ( C6-0012/2007 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għat-Trasport u t-Turiżmu ( A6‐0253/2007 ), Japprova l-proposta tal-Kummissjoni kif emendata; Jitlob lill-Kummissjoni biex terġa' tikkonsultah jekk ikollha l-ħsieb li temenda l-proposta b'mod sustanzjali jew li tibdilha b'test ġdid; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni. Test propost mill-Kummissjoni Premessa 6 a (ġdida) (6a) Id-dispożizzjonijiet ta' din id-Direttiva m'għandhomx japplikaw għat-trasport ta' prodotti perikolużi taħt ir-responsabilità jew is-superviżjoni diretta u fiżika tal-forzi armati. It-trasport ta' prodotti perikolużi li jsir minn kuntratturi kummerċjali li jaħdmu għall-forzi armati għandu, madanakollu, jaqa' fl-ambitu ta' din id-Direttiva sakemm id-dmirijiet kuntrattwali tagħhom ma jkunux eżeċitati taħt ir-responsabilità jew is-superviżjoni diretta u fiżika tal-forzi armati . Premessa 6 b (ġdida) (6b) Stat Membru li ma jkollux sistema ferrovjarja, u l-ebda prospett immedjat li jkollu waħda, ikun sottopost għal obbligu sproporzjonat u bla fini kieku kellu jittrasponi u jimplementa d-dispożizzjonijiet ta' din id-Direttiva fir-rigward tat-trasport ferrovjarju. Għalhekk, sakemm ma jkollux sistema ferrovjarja, tali Stat Membru għandu jiġi eżentat mill-obbligu li jittrasponi u jimplementa din id-Direttiva f'dak li għandu x'jaqsam mat-trasport ferrovjarju. Premessa 7 a (ġdida) (7a) Mingħajr ħsara għal-liġi Komunitarja u għad-dispożizzjonijiet tal-Kapitolu 1.9 ta' l-Annessi I.1, II.1 u III.1, għandu jkun possibbli għall-Istati Membri, għal raġunijiet ta' sikurezza tat-trasport, li jżommu kif inhuma jew jistabbilixxu dispożizzjonijiet f'oqsma li m'humiex koperti minn din id-Direttiva. Dawn id-dispożizzjonijiet għandhom ikunu speċifiċi u definiti b'mod ċar. Premessa 7 b (ġdida) (7b) Kull Stat Membru għandu jżomm kif inhu d-dritt li jirregola jew li jipprojbixxi t-trasport ta' prodotti perikolużi ġewwa t-territorju tiegħu, strettament għal raġunijiet li m'humiex dawk ta' sikurezza, bħalma huma raġunijiet ta' sigurtà nazzjonali jew ta' ħarsien ambjentali . (8) Mezzi ta' trasport irreġistrati ma' terzi pajjiżi għandhom jitħallew iwettqu t-trasport internazzjonali ta' oġġetti perikolużi fit-territorji ta' l-Istati Membri sakemm jikkonformaw mad-dispożizzjonijiet relevanti ta' l-ADR, l-RID jew l-ADN. (8) Mezzi ta' trasport irreġistrati ma' terzi pajjiżi għandhom jitħallew iwettqu t-trasport internazzjonali ta' oġġetti perikolużi fit-territorji ta' l-Istati Membri sakemm jikkonformaw mad-dispożizzjonijiet relevanti ta' l-ADR, l-RID jew l-ADN u din id-Direttiva . (9) Kull Stat Membru għandu jżomm id-dritt li strettament jirregola jew jipprojbixxi, għal raġunijiet barra s-sikurezza, it-trasport nazzjonali ta' oġġetti perikolużi. imħassra Ġustifikazzjoni Ittrasferita għall-Premessa 7b. (10)Kull Stat Membru għandu jkollu l-possibbiltà li japplika regoli iktar stretti għall-operazzjonijiet tat-trasport nazzjonali mwettqa minn vetturi rreġistrati jew li qed joperaw fit-territorju tiegħu. (10) Kull Stat Membru għandu jkollu l-possibbiltà li japplika regoli iktar stretti għall-operazzjonijiet tat-trasport nazzjonali mwettqa minn mezzi ta' trasport rreġistrati jew li qed joperaw fit-territorju tiegħu. (11) L-armonizzazzjoni tal-kundizzjonijiet li huma fis-seħħ għat-trasport nazzjonali ta' oġġetti perikolużi m'għandhiex tiċħad milli jitqiesu ċirkostanzi nazzjonali speċifiċi. Din id-Direttiva għandha għalhekk tagħti il-possibbiltà lill-Istati Membri sabiex jagħtu ċerti derogi skond ċerti kundizzjonijiet identifikati. Derogi bħal dawn għandhom ikunu elenkati f'din id-Direttiva bħala " dispożizzjonijiet nazzjonali addizzjonali ." (11) L-armonizzazzjoni tal-kundizzjonijiet li huma fis-seħħ għat-trasport nazzjonali ta' oġġetti perikolużi m'għandhiex tiċħad milli jitqiesu ċirkostanzi nazzjonali speċifiċi. Din id-Direttiva għandha għalhekk tagħti il-possibbiltà lill-Istati Membri sabiex jagħtu ċerti derogi skond ċerti kundizzjonijiet identifikati. Derogi bħal dawn għandhom ikunu elenkati f'din id-Direttiva bħala " derogi nazzjonali." Ġustifikazzjoni Peress li l-Annessi I.3, II.3 u possibilment l-Anness III.3 wkoll fihom derogi, it-test fit-titolu għandu jikkorrispondi għal dan. "Derogi" jinftiehmu li jkunu normalment temporanji u anqas rigorużi. Mill-banda l-oħra, "id-dispożizzjonijiet"huma normalment applikabbli sakemm jiġu emendati b'dispożizzjonijiet ġodda u jistgħu jkunu aktar rigorużi mid-dispożizzjonijiet ta' l-ADR, l-RID u l-ADN, rispettivament. Premessa 11 a (ġdida) (11a) Sabiex ikunu indirizzati sitwazzjonijiet mhux tas-soltu u dawk eċċezzjonali, l-Istati Membri għandu jkollhom id-dritt li joħorġu awtorizzazzjonijiet individwali li jippermettu t-trasport ta' prodotti perikolużi ġewwa t-territorju tagħhom, li inkella kienu jkunu pprojbiti minn din id-Direttiva. (12) Fid-dawl tal-livell ta' l-investiment meħtieġ f'dan is-settur, l-Istati Membri għandhom jippermettu li temporanjament jinżammu ċerti dispożizzjonijiet nazzjonali speċifiċi fir-rigward tal-ħtiġijiet ta' kostruzzjoni tal-mezzi tat-trasport jew ta' tagħmir, tat-trasport permezz tat-Tunnel taħt il-Kanal Ingliż u tat-trasport bejn Stati Membri u Stati li ma jiffurmawx parti mill-Organizzazzjoni għall-Koperazzjoni tal-Ferroviji (OSJD) . Dispożizzjonijiet bħal dawn għandhom ikunu elenkati f'din id-Direttiva bħala "dispożizzjonijiet tranżitorji addizzjonali." (12) Fid-dawl tal-livell ta' l-investiment meħtieġ f'dan is-settur, l-Istati Membri għandhom jippermettu li temporanjament jinżammu ċerti dispożizzjonijiet nazzjonali speċifiċi fir-rigward tal-ħtiġijiet ta' kostruzzjoni tal-mezzi tat-trasport jew ta' tagħmir u tat-trasport permezz tal- Mina ta' taħt il-Kanal Ingliż . L-Istati Membri għandhom jitħallew li jżommu kif inhuma u li jiżviluppaw dispożizzjonijiet għat-trasport ta' prodotti perikolużi bil-ferrovija bejn Stati Membri u Stati li huma partijiet kontraenti ta' l-Organizzazzjoni għall-Koperazzjoni tal-Ferroviji (OSJD) sakemm ir-regoli ta' l-Anness II ta' mal-Ftehima li tirrigwarda t-Traffiku Internazzjonali tal-Merkanzija bil-Ferrovija (SMGS) u d-dispożizzjonijiet ta' l-Anness II.1 u permezz tagħhom l-RID ikunu ġew armonizzati. Fi żmien għaxar snin wara d-dħul fis-seħħ ta' din id-Direttiva, il-Kummissjoni għandha tevalwa l-konsegwenzi ta' dawn id-dispożizzjonijiet u, jekk ikun meħtieġ, tressaq proposti xierqa. Dispożizzjonijiet bħal dawn għandhom ikunu elenkati f'din id-Direttiva bħala "dispożizzjonijiet tranżitorji addizzjonali." (13) Huwa meħtieġ li jkun possibli l-Annessi tad-Direttiva jiġu adattati malajr għall-progress xjentifiku u tekniku inkluż l-iżvilupp ta' teknoloġiji ġodda għall-insegwiment u t-traċċar, partikolarment biex jitqiesu dispożizzjonijiet ġodda inkorporati fl-ADR, fl-RID u fl-ADN. (13) Huwa meħtieġ li jkun possibli l-Annessi tad-Direttiva jiġu adattati malajr għall-progress xjentifiku u tekniku inkluż l-iżvilupp ta' teknoloġiji ġodda għall-insegwiment u t-traċċar, partikolarment biex jitqiesu dispożizzjonijiet ġodda inkorporati fl-ADR, fl-RID u fl-ADN. L-emendi għall-ADR, għall-RID u għall-ADN u l-adattazzjonijiet korrispondenti għall-Annessi għandhom jidħlu fis-seħħ fl-istess waqt. Il-Kummissjoni għandha tipprovdi lill-Istati Membri b'appoġġ finanzjarju kif jixraq għat-traduzzjoni ta' l-ADR, l-RID u l-ADN u l-modifiki tagħhom għal-lingwa uffiċjali ta' l-istess Stati Membri . (14) Il-Kummissjoni għandu jkollha wkoll il-possibbiltà li tirrevedi l-listi tad- dispożizzjonijiet nazzjonali addizzjonali u li tiddeċiedi dwar l-applikazzjoni u l-implimentazzjoni ta' miżuri ta' emerġenza fl-eventwalità ta' inċidenti jew okkorrenzi. (14) Il-Kummissjoni għandu jkollha wkoll il-possibbiltà li tirrevedi l-listi tad- derogi nazzjonali u li tiddeċiedi dwar l-applikazzjoni u l-implimentazzjoni ta' miżuri ta' emerġenza fl-eventwalità ta' inċidenti jew okkorrenzi. Ġustifikazzjoni Peress li l-Annessi I.3, II.3 u possibilment l-Anness III.3 wkoll fihom derogi, it-test fit-titolu għandu jikkorrispondi għal dan. "Derogi" jinftiehmu li jkunu normalment temporanji u anqas rigorużi. Mill-banda l-oħra, "id-dispożizzjonijiet"huma normalment applikabbli sakemm jiġu emendati b'dispożizzjonijiet ġodda u jistgħu jkunu aktar rigorużi mid-dispożizzjonijiet ta' l-ADR, l-RID u l-ADN, rispettivament. Premessa 22 a (ġdida) (22a) L-Istati Membri għandhom jingħataw perjodu tranżitorju ta' mhux aktar minn sentejn sabiex japplikaw id-dispożizzjonijiet ta' din id-Direttiva fir-rigward ta' l-ilmijiet navigabbli interni, sabiex jitħalla żmien biżżejjed għall-adattament ta' dispożizzjonijiet nazzjonali, it-twaqqif ta' oqfsa legali u t-taħriġ ta' l-istaff. Għandu jingħata perjodu tranżitorju ġenerali ta' ħames snin għaċ-ċertifikati kollha tal-bastimenti u ta' l-istaff li jkunu nħarġu qabel jew waqt il-perjodu tranżitorju għall-applikazzjoni tad-dispożizzjonijiet ta' din id-Direttiva fir-rigward ta' l-ilmijiet navigabbli interni, sakemm ma jkunx indikat perjodu iqsar ta' validità fiċ-ċertifikat. Premessa 23 a (ġdida) (23a) Skond il-paragrafu 34 tal-Ftehim Interistituzzjonali dwar it-tfassil aħjar tal-liġijiet 1 , l-Istati Membri huma mħeġġa jfasslu, għalihom infushom u fl-interess tal-Komunità, it-tabelli tagħhom stess, li juru, sa fejn ikun possibbli, il-korrelazzjoni bejn id-Direttiva u l-miżuri ta' traspożizzjoni, u jagħmluhom pubbliċi. ĠU C 321, 31.12.2003, p. Ġustifikazzjoni Dispożizzjonijiet ulterjuri għandhom itejbu l-proċess ta' tfassil tal-liġi u l-immoniterjar ta' l-implimentazzjoni ta' din id-Direttiva . Artikolu 1, paragrafu 1a (ġdid) Id-dispożizzjonijiet ta' l-Anness II.1 m'għandhomx japplikaw għal Stati Membri li m'għandhomx sistema tal-ferroviji, sakemm l-ebda sistema bħal din ma titwaqqaf fit-territorju tagħhom. Ġustifikazzjoni Xi Stati Membri ta' l-UE m'għandhomx sistema tal-ferroviji . Din id-Direttiva m'għandhiex taffettwa d-dritt ta' l-Istati Membri li jistipulaw rekwiżiti speċifiċi ta' sikurezza għat-trasport nazzjonali u internazzjonali ta' oġġetti perikolużi fit- territorji tagħhom, sakemm dawn m'humiex koperti b'din id-Direttiva . L-Istati Membri jistgħu jistipulaw rekwiżiti speċifiċi ta' sikurezza għat-trasport nazzjonali u internazzjonali ta' prodotti perikolużi fit- territorju tagħhom fir-rigward ta': (a) it-trasport ta' prodotti perikolużi permezz ta' vetturi, vaguni u bastimenti ta' l-ilmijiet navigabbli interni mhux koperti minn din id-Direttiva; (b) l-użu ta' rotot preskritti (c) regoli speċjali għat-trasport ta' prodotti perikolużi fuq ferroviji tal-passiġġieri; Il-Kummissjoni għandha tkun infurmata b'dawn id-dispożizzjonijiet u għandha tinforma lill-Istati Membri l-oħra b'dan. Artikolu 1, paragrafu 3 a (ġdid) L-Istati Membri jistgħu jirregolaw jew jipprojbixxu, strettament għal raġunijiet li m'humiex dawk ta' sikurezza waqt it-trasport, it-trasport ta' prodotti perikolużi fit-territorju tagħhom. L-applikazzjoni ta' din id-dispożizzjoni teħtieġ bħala kundizzjoni li l-awtorità kompetenti tipprovdi evidenza tal-ħtieġa li jkun hemm miżuri. L-Istati Membri għandhom jinnotifikaw lill-Kummissjoni minn qabel dwar id-dispożizzjonijiet addizzjonali. Il-Kummissjoni għandha tinforma lill-Istati Membri dwarhom. Ġustifikazzjoni Id-dispożizzjoni tirrigwarda l-kamp ta' applikazzjoni tad-direttiva. Għalhekk għandha titneħħa mill-Artikolu 5 u titqiegħed fl-Artikolu 1. L-Istati Membri li jkollhom il-ħsieb li jimponu restrzzjonijiet tat-trasport għandhom jipprovdu minn qabel il-provi tal-ħtieġa li jkun hemm miżuri. L-emenda għandha l-għan li tiggarantixxi koerenza ma' 1.9.3. u 1.9.4. L-RID f'dawk il-każijiet fejn l-Istati Membri jirregolaw jew jipprojbixxu t-trasport ta' prodotti perikolużi għal raġunijiet li m'humiex dawk ta' sikurezza fi ħdan it-territorju tagħhom sabiex tkun assigurata l-affidabilità ta' l-ippjanar. (4) 'vettura' tfisser kull vettura bil-mutur maħsuba għall-użu fit-triq, li jkollha ta' lanqas erba' roti u maħsuba għal veloċità massima li taqbeż l-25 km/h , flimkien mat-trejlers tagħha, u bl-eċċezzjoni ta' vetturi li jinstaqu fuq il-linji tal-ferrovija, ta' tratturi agrikoli jew tal- foresti maħsuba għal veloċità massima li ma taqbiżx l-40 km/h u l-makkinarju mobbli ; (4) 'vettura' tfisser kull vettura bil-mutur maħsuba għall-użu fit-triq, li jkollha ta' l-anqas erba' roti u maħsuba għal veloċità massima li taqbeż il -25 km fis-siegħa , flimkien mat-trejlers tagħha, bl-eċċezzjoni ta' vetturi li jinstaqu fuq il-linji tal-ferrovija, makkinarju mobbli u tratturi agrikoli jew tal- foresterija sakemm ma jivvjaġġawx b'veloċità li taqbeż l-40 km fis-siegħa meta jkunu qed jittrasportaw prodotti perikolużi ; It-trasport ta' oġġetti perikolużi bejn it-territorju Komunitarju u pajjiżi terzi għandu jiġi awtorizzat sakemm jikkonforma mar-rekwiżiti ta' l-ADR, l-RID jew l-ADN. It-trasport ta' oġġetti perikolużi bejn l-Istati Membri u pajjiżi terzi għandu jiġi awtorizzat sakemm jikkonforma mar-rekwiżiti ta' l-ADR, l-RID jew l-ADN , sakemm ma jkunx indikat mod ieħor fl-Annessi . Ġustifikazzjoni Il-Komunità tikkonsisti fi Stati Membri u m'għandha l-ebda "territorju tagħha nnifisha". Skond dan l-operazzjonijiet kollha ta' trasport jibdew jew jispiċċaw fit-territorju ta' Stat Membru. Iż-żjieda tas-sentenza "sakemm ma jkunx indikat mod ieħor fl-Annessi" tirrifletti xi dispożizzjonijiet tranżitorji oħra fl-Annessi I.2, II.2 u (jista' jkun) III.2, li jikkonċernaw it-trasport ta' prodotti perikolużi. Restrizzjonijiet għal raġunijiet barra s-sikurezza waqt it-trasport imħassar L-Istati Membri għandhom iżommu d-dritt li jirregolaw jew jipprojbixxu t-trasport ta' l-oġġetti perikolużi fit-territorju tagħhom, esklussivament għal raġunijiet barra s-sikurezza waqt it-trasport. Ġustifikazzjoni Fil-fatt din id-dispożizzjoni tikkonċerna l-kamp ta' applikazzjoni ta' din id-Direttiva. Għalhekk għandha titneħħa mill-Artikolu 5 u titqiegħed fl-Artikolu 1. L-emendi proposti huma ġġustifikati minħabba f'dan, u wkoll sabiex id-direttiva tkun iqsar. L-Istati Membri, minħabba raġunijiet ta' sikurezza tat-trasport, jistgħu japplikaw dispożizzjonijiet aktar stretti dwar it-trasport nazzjonali ta' oġġetti perikolużi, bl-eċċezzjoni tar-rekwiżiti ta' kostruzzjoni, imwettqa minn vetturi rreġistrati jew li qed joperaw fit-territorju tagħhom. L-Istati Membri, minħabba raġunijiet ta' sikurezza tat-trasport, jistgħu japplikaw dispożizzjonijiet aktar stretti dwar it-trasport nazzjonali ta' oġġetti perikolużi, bl-eċċezzjoni tar-rekwiżiti ta' kostruzzjoni, imwettqa minn mezzi tat-trasport bħal vetturi, ferroviji, u bastimenti rreġistrati fit-territorju tagħhom jew li qed joperaw fih . Ġustifikazzjoni It-terminu "vetturi" jikkonċerna l-aktar mezzi ta' trasport bit-triq, iżda huwa maħsub li din id-dispożizzjoni tiġi estiża għall-mezzi kollha tat-trasport: bit-triq, bil-ferroviji u fuq l-ilmijiet interni. L-Istat Membri jistgħu jawtorizzaw l-użu ta' ilsna oħra barra dawk previsti fl-Annessi għall-operazzjonijiet ta' trasport imwettqa fit-territorju tagħhom biss . L-Istat Membri jistgħu jawtorizzaw l-użu ta' ilsna oħra barra dawk previsti fl-Annessi għall-operazzjonijiet ta' trasport imwettqa fit-territorju tagħhom biss. Ġustifikazzjoni It-tneħħija ta' "biss" tippermetti elastiċità akbar f'operazzjonijiet transkonfinali. Artikolu 7, paragrafu 1 a (ġdid) Mingħajr ħsara għall-Artikolu 1(2), l-Istati Membri jistgħu jagħżlu li ma japplikawx id-dispożizzjonijiet ta' l-Anness III.1 sa mhux aktar tard mit-30 ta' Ġunju 2011. F'dan il-każ, l-Istat Membru għandu jkompli japplika d-dispożizzjonijiet tad-Direttivi 96/35/KE u 2000/18/KE, fir-rigward ta' l-ilmijiet interni navigabbli, kif applikabbli fid-data msemmija fl-Artikolu 11. Artikolu 7, paragrafu 2, l-aħħar subparagrafu Il-Kummissjoni għandha f'kull każ teżamina jekk il-kundizzjonijiet stipulati fl-ewwel u t-tieni subparagrafi ta' dan il-paragrafu ġewx sodisfatti u għandha tiddeċiedi, konformement mal-proċedura msemmija fl-Artikolu 10(2), jekk tawtorizzax id-deroga jew iżżidhiex mal-lista tad- dispożizzjonijiet nazzjonali addizzjonali fl-Annessi I.3, II.3 jew III.3. Il-Kummissjoni għandha f'kull każ teżamina jekk il-kundizzjonijiet stipulati fl-ewwel u t-tieni subparagrafi ta' dan il-paragrafu ġewx sodisfatti u għandha tiddeċiedi, konformement mal-proċedura msemmija fl-Artikolu 10(2), jekk tawtorizzax id-deroga jew iżżidhiex mal-lista tad- derogi nazzjonali fl-Annessi I.3, II.3 jew III.3. Ġustifikazzjoni Peress li l-Annessi I.3, II.3 u possibilment l-Anness III.3 wkoll fihom derogi, it-test fit-titolu għandu jikkorrispondi għal dan. "Derogi" jinftiehmu li jkunu normalment temporanji u anqas rigorużi. Mill-banda l-oħra, "id-dispożizzjonijiet"huma normalment applikabbli sakemm jiġu emendati b'dispożizzjonijiet ġodda u jistgħu jkunu aktar rigorużi mid-dispożizzjonijiet ta' l-ADR, l-RID u l-ADN, rispettivament. Id-derogi għandhom ikunu validi għal perjodu ta' 5 snin mid-data ta' l-awtorizzazzjoni. Id-derogi skond l-Artikolu 7(2) għandhom ikunu validi għal perjodu li ma jaqbiżx is-6 snin mid-data ta' l-awtorizzazzjoni li trid tiġi stipulata fid-deċiżjoni ta' l-awtorizzazzjoni. Rigward id-derogi eżistenti fl-Annessi I.3, II.3 u III.3, id-data, kif stipulat fl-Artikolu 11, għandha titqies li hija d-data ta' awtorizzazzjoni ta' dawn id-derogi. Jekk ma jkunx indikat mod ieħor f'xi deroga, għandhom ikunu validi għal perjodu ta' 6 snin. Ġustifikazzjoni Il-bidla tal-perjodu ta' żmien minn 5 għal 6 snin tiffaċilita kwalunkwe tħassir, tibdil jew żieda tad-derogi fl-Annessi I.3, II.3 u (potenzjalment) III.3 meta jiġu kkunsidrati r-Ritmi ta' Sentejn ta' l-emendi għall-ADR, l-RID u l-ADN. Sa dak il-limitu ta' żmien ikun iktar faċli għall-Istati Membri li jpoġġu fis-seħħ bidliet għad-derogi - deċiżi bil-proċedura ta' Komitoloġija - fl-istess dati bħall-emendi għall-ADR, l-RID, l-ADN li huma deċiżi fuq il-livell internazzjonali minn organi tat-teħid tad-deċiżjonijiet mhux ta' l-UE jew li huma intergovernattivi. Jekk ma tiġix adottata l-ebda emenda għall-Annessi I.1, II.1 jew III.1 li tolqot is-suġġett tad-deroga, il-Kummissjoni għandha ġġedded l-awtorizzazzjoni għal perjodu ieħor ta' 5 snin. Jekk ma tiġix adottata ebda emenda għall-Annessi I.1, II.1 jew III.1 li tolqot is-suġġett tad-deroga, il-Kummissjoni, skond l-proċedura msemmija fl-Artikolu 10(2), għandha ġġedded l-awtorizzazzjoni għal perjodu ieħor li ma jaqbiżx is-6 snin mid-data ta' l-awtorizzazzjoni li għandha tiġi stipulata fid-deċiżjoni ta' l-awtorizzazzjoni. Ġustifikazzjoni Il-bidla tal-perjodu ta' żmien minn 5 għal 6 snin tiffaċilita kwalunkwe tħassir, tibdil jew żieda tad-derogi fl-Annessi I.3, II.3 u (potenzjalment) III.3 meta jiġu kkunsidrati r-Ritmi ta' Sentejn ta' l-emendi għall-ADR, l-RID u l-ADN. Sa dak il-limitu ta' żmien ikun iktar faċli għall-Istati Membri li jpoġġu fis-seħħ bidliet għad-derogi - deċiżi bil-proċedura ta' Komitoloġija - fl-istess dati bħall-emendi għall-ADR, l-RID, l-ADN li huma deċiżi fuq il-livell internazzjonali minn organi tat-teħid tad-deċiżjonijiet mhux ta' l-UE jew li huma intergovernattivi. (c) iġġedded l-awtorizzazzjoni għal perjodu ieħor ta' 5 snin. (c) iġġedded l-awtorizzazzjoni għal perjodu ieħor li ma jaqbiżx is-6 snin mid-data ta' l-awtorizzazzjoni li għandha tiġi stipulata fid-deċiżjoni ta' l-awtorizzazzjoni. Ġustifikazzjoni Il-bidla tal-perjodu ta' żmien minn 5 għal 6 snin tiffaċilita kwalunkwe tħassir, tibdil jew żieda tad-derogi fl-Annessi I.3, II.3 u (potenzjalment) III.3 meta jiġu kkunsidrati r-Ritmi ta' Sentejn ta' l-emendi għall-ADR, l-RID u l-ADN. Sa dak il-limitu ta' żmien ikun iktar faċli għall-Istati Membri li jpoġġu fis-seħħ bidliet għad-derogi - deċiżi bil-proċedura ta' Komitoloġija - fl-istess dati bħall-emendi għall-ADR, l-RID, l-ADN li huma deċiżi fuq il-livell internazzjonali minn organi tat-teħid tad-deċiżjonijiet mhux ta' l-UE jew li huma intergovernattivi. Fit-territorju tiegħu kull Stat Membru jista' joħroġ awtorizzazzjoni individwali biex jitwettqu operazzjonijiet tat-trasport ta' oġġetti perikolużi li huma projbiti minn din id-Direttiva jew biex jitwettqu tali operazzjonijiet skond kundizzjonijiet differenti minn dawk stipulati f'din id-Direttiva, bil-kundizzjoni li dawn l-operazzjonijiet huma definiti b'mod ċar u limitati fiż-żmien. Kull Stat Membru jista', b'mod eċċezzjonali u sakemm is-sikurezza ma tiġix kompromessa, joħroġ awtorizzazzjoni individwali biex jitwettqu operazzjonijiet tat-trasport ta' oġġetti perikolużi fit-territorju tiegħu li huma projbiti minn din id-Direttiva jew biex jitwettqu tali operazzjonijiet skond kundizzjonijiet differenti minn dawk stipulati f'din id-Direttiva, bil-kundizzjoni li dawn l-operazzjonijiet huma definiti b'mod ċar u limitati fiż-żmien. Ġustifikazzjoni Il-klawsola proprosta mill-Kummissjoni hi 'miftuħa' wisq u toħloq tħassib dwar użu ħażin potenzjali minn ħafna eżenzjonijiet nazzjonali żejda. Il-kliem il-ġdid jiċċara li tali eżenzjoni għandha tkun l-eċċezzjoni u li l-livell tas-sikurezza ta' l-ADR, l-RID u l-ADN m'għandux jiġi mdgħajjef. Fit-territorju tagħhom, l-Istati Membri jistgħu jżommu d-dispożizzjonijiet imniżżla fl-Annessi I.2., II.2. u III.2. Stati Membri li jżommu tali dispożizzjonijiet għandhom jinfurmaw lill-Kummissjoni b'dan. Il-Kummissjoni għandha tgħarraf lill-Istati Membri l-oħra. Fit-territorju tagħhom, l-Istati Membri jistgħu jżommu d-dispożizzjonijiet imniżżla fl-Annessi I.2., II.2. u III.2. Stati Membri li jżommu tali dispożizzjonijiet għandhom jinfurmaw lill-Kummissjoni b'dan. Il-Kummissjoni għandha tgħarraf lill-Istati Membri l-oħra. Mingħajr ħsara għall-Artikolu 1(2), l-Istati Membri jistgħu jagħżlu li ma japplikawx id-dispożizzjonijiet ta' l-Anness III.1 sa mhux aktar tard mit-30 ta' Ġunju 2011. F'dan il-każ, l-Istat Membru għandu jkompli japplika d-dispożizzjonijiet tad-Direttivi 96/35/KE u 2000/18/KE, fir-rigward ta' l-ilmijiet interni navigabbli, kif applikabbli fid-data msemmija fl-Artikolu 11. Ġustifikazzjoni Sa dak il-limitu ta' żmien ikun iktar faċli għall-Istati Membri li jpoġġu fis-seħħ bidliet għad-derogi - deċiżi bil-proċedura ta' Komitoloġija - fl-istess dati bħall-emendi għall-ADR, l-RID, l-ADN li huma deċiżi fuq il-livell internazzjonali minn organi tat-teħid tad-deċiżjonijiet mhux ta' l-UE jew li huma intergovernattivi. Stati Membri għandhom iġibu fis-seħħ il-liġijiet, ir-regolamenti ud-dispożizzjonijiet amministrattivi neċessarji biex jikkonformaw ma' din id-Direttiva sa mhux aktar tard mill- 31 ta' Diċembru 2008 . Għandhom mingħajr dewmien jipprovdu lill-Kummissjoni bit-test ta' dawn id-dispożizzjonijiet u tabella ta' korrelazzjoni bejn dawk id-dispożizzjonijiet u din id-Direttiva. Stati Membri għandhom iġibu fis-seħħ il-liġijiet, ir-regolamenti ud-dispożizzjonijiet amministrattivi neċessarji biex jikkonformaw ma' din id-Direttiva sa mhux aktar tard mill- 30 ta' Ġunju 2009 . Ġustifikazzjoni Il-bidla tal-perjodu ta' żmien minn 5 għal 6 snin tiffaċilita kwalunkwe tħassir, tibdil jew żieda tad-derogi fl-Annessi I.3, II.3 u (potenzjalment) III.3 meta jiġu kkunsidrati r-Ritmi ta' Sentejn ta' l-emendi għall-ADR, l-RID u l-ADN. Sa dak il-perjodu ta' żmien ikun iktar faċli għall-Istati Membri li jpoġġu fis-seħħ bidliet għad-derogi - deċiżi bil-proċedura tal-Kumitoloġija - fl-istess dati bħall-emendi għall-ADR, l-RID, l-ADN li huma deċiżi fuq il-livell internazzjonali minn organi li jieħdu d-deċiżjonijiet li mhumiex ta' l-UE jew li huma intergovernattivi. L-obbligu li t-test tad-dispożizzjonijiet jiġi kkomunikat lill-Kummissjoni tmexxa għall-Artikolu 3. Id-Direttivi Nri 94/55/KE, 96/49/KE, 96/35/KE u 2000/18/KE huma revokati. Id-Direttivi Nri 94/55/KE, 96/49/KE, 96/35/KE u 2000/18/KE għandhom ikunu revokati fit-30 ta' Ġunju 2009. Ġustifikazzjoni L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva sat-30 ta' Ġunju 2009. Fil-limiti tat-territorju tiegħu kull Stat Membru jista' jawtorizza l-użu ta' krietel tal-kompressjoni, qatet ta' ċilindri u tankijiet mibnija qabel l-1 ta' Lulju 1997 u kontenitur oħra mibnija wara l-1 ta' Lulju 2003 li ma jikkonformawx ma' din id-Direttiva, iżda li ġew prodotti b'konformità mar-rekwiżiti fis-seħħ fid-data tal-produzzjoni imma mhux wara l-1 ta' Lulju 2005 għall-krietel tal-kompressjoni, qatet ta' ċilindri u tankijiet, u mhux aktar tard mill-1 ta' Lulju 2001 għall-kontenituri l-oħra, sakemm tali tagħmir jinżamm fil-livelli ta' sikurezza meħtieġa. imħassar Fil-limiti tat-territorju tiegħu kull Stat Membru jista' jżomm id-dispożizzjonijiet tal-leġiżlazzjoni nazzjonali tiegħu fis-seħħ fil-31 ta' Diċembru 1996 marbuta mal-wiri jew it-tpoġġija ta' kodiċi ta' azzjoni ta' l-emerġenza, jew it-tabella tal-perikli, minflok in-numru ta' l-identifikazzjoni tal-periklu stipulat fl-Anness I.1 ta' din id-Direttiva. Għal operazzjonijiet ta' trasport imwettqa minn vetturi reġistrati fi ħdan it-territorju tiegħu, kull Stat Membru jista' jżomm id-dispożizzjonijiet tal-leġiżlazzjoni nazzjonali tiegħu fis-seħħ fil-31 ta' Diċembru 1996 marbuta mal-wiri jew it-tpoġġija ta' kodiċi ta' azzjoni ta' emerġenza jew it-tabella tal-periklu, minflok in-numru ta' l-identifikazzjoni tal-periklu stipulat fl-Anness I.1 ta' din id-Direttiva. Anness I, Artikolu I.2, paragrafu 6 a (ġdid) L-Istati Membri jistgħu jżommu kif inhuma r-restrizzjonijiet fuq it-trasport ta' sustanzi li jkun fihom id-diossini u l-furani (furans) kif inhu applikabbli fil-31 ta' Diċembru 1996 . Dispożizzjonijiet nazzjonali addizzjonali Derogi nazzjonali Ir-Regolament dwar it-Trasport Internazzjonali ta' Oġġetti Perikolużi bil-Ferrovija (RID), li jidher fl-Appendiċi C mal-Konvenzjoni dwar it-Trasport Internazzjonali bil-Ferrovija (Convention relative aux transports internationaux ferroviaires - COTIF), kif japplika b'effett mill-1 ta' Jannar 2009. L-Anness tar -Regolament dwar it-Trasport Internazzjonali ta' Oġġetti Perikolużi bil-Ferrovija (RID), li jidher fl-Appendiċi C mal-Konvenzjoni dwar it-Trasport Internazzjonali bil-Ferrovija (Convention relative aux transports internationaux ferroviaires - COTIF), kif japplika b'effett mill-1 ta' Jannar 2009. Fil-limiti tat-territorju tiegħu kull Stat Membru jista' jawtorizza l-użu ta' vaguni u vaguni b'tankijiet ta' qies ta' 1520 mm mibnija qabel l-1 ta' Lulju 2005 li ma jikkonformawx ma' din id-Direttiva, iżda li kienu mibnija skond id-dispożizzjonijiet nazzjonali fis-seħħ fil-30 ta' Ġunju 2005, sakemm dawk il-vaguni huma miżmuma fil-livelli ta' sikurezza meħtieġa. Fil-limiti tat-territorju tiegħu kull Stat Membru jista' jawtorizza l-użu ta' vaguni u vaguni b'tankijiet ta' ħxuna ta' 1520/ 1524 mm mibnija qabel l-1 ta' Lulju 2005 li ma jikkonformawx ma' din id-Direttiva, iżda li kienu mibnija skond l-Anness II ma' l-SMGS jew skond id-dispożizzjonijiet nazzjonali ta' dak l-Istat Membru fis-seħħ fit -30 ta' Ġunju 2005, sakemm dawk il-vaguni huma miżmuma fil-livelli ta' sikurezza meħtieġa. Fil-limiti tat-territorju tiegħu kull Stat Membru jista' jawtorizza l-użu ta' krietel tal-kompressjoni, qatet ta' ċilindri u tankijiet mibnija qabel l-1 ta' Lulju 1997 u kontenitur oħra mibnija wara l-1 ta' Lulju 2003 li ma jikkonformawx ma' din id-Direttiva, iżda li ġew prodotti b'konformità mar-rekwiżiti fis-seħħ fid-data tal-produzzjoni imma mhux wara l-1 ta' Lulju 2005 għall-krietel tal-kompressjoni, qatet ta' ċilindri u tankijiet, u mhux aktar tard mill-1 ta' Lulju 2001 għall-kontenituri l-oħra, sakemm tali tagħmir jinżamm fil-livelli ta' sikurezza meħtieġa. imħassar Fil-limiti tat-territorju tiegħu kull Stat Membru jista' jżomm id-dispożizzjonijiet tal-leġiżlazzjoni nazzjonali tiegħu fis-seħħ fil-31 ta' Diċembru 1996 marbuta mal-wiri jew it-tpoġġija ta' kodiċi ta' azzjoni ta' l-emerġenza, jew it-tabella tal-perikli, minflok in-numru ta' l-identifikazzjoni tal-periklu stipulat fl-Anness II.1 ta' din id-Direttiva. Għall-operazzjonijiet tat-trasport imwettqa minn vaguni rreġistrat fi ħdan it-territorju tiegħu, kull Stat Membru jista' jżomm id-dispożizzjonijiet tal-leġiżlazzjoni nazzjonali tiegħu fis-seħħ fil-31 ta' Diċembru 1996 marbuta mal-wiri jew it-tpoġġija ta' kodiċi ta' azzjoni ta' l-emerġenza, jew it-tabella tal-perikli, minflok in-numru ta' l-identifikazzjoni tal-periklu stipulat fl-Anness II.1 ta' din id-Direttiva. Din id-Direttiva ma tippreġudikax id-dritt ta' Stat Membru li jadotta regolamenti li jgħoddu fit -territorju tiegħu għat-trasport ta' oġġetti perikolużi bil-ferrovija minn jew lejn dawk il-partijiet kontraenti ta' l-Organizzazzjoni għall-Kooperazzjoni tal-Ferroviji (OSJD) li mhumiex partijiet kontraenti tal-COTIF . Dawn ir-regolamenti għandhom japplikaw biss għat-trasport ta' oġġetti perikolużi bil-ferrovija permezz ta' vaguni awtorizzati fi Stat li mhuwiex parti kontraenti tal-COTIF. Permezz ta' miżuri u obbligi xierqa l-Istati Membri kkonċernati għandhom jiggarantixxu l-manutenzjoni ta' livell ta' sikurezza ekwivalenti għal dak previst fl- RID . Stat Membru jista' jżomm kif inhuma u jiżviluppa dispożizzjonijiet għat- territorju tiegħu għat-trasport ta' oġġetti perikolużi bil-ferrovija minn u lejn dawk il-partijiet kontraenti ta' l-Organizzazzjoni għall-Kooperazzjoni tal-Ferroviji (OSJD). Permezz ta' miżuri u obbligi xierqa l-Istati Membri kkonċernati għandhom jiggarantixxu l-manutenzjoni ta' livell ta' sikurezza ekwivalenti għal dak previst fl- Anness II.1. Il-Kummissjoni għandha tkun infurmata b'dawn id-dispożizzjonijiet u għandha tinforma lill-Istati Membri l-oħra b'dan. Fi żmien għaxar snin wara d-dħul fis-seħħ ta' din id-Direttiva, il-Kummissjoni għandha tevalwa l-konsegwenzi tad-dispożizzjonijiet stabbiliti fil-paragrafu t'hawn fuq. Jekk ikun meħtieġ, il-Kummissjoni għandha tressaq proposti xierqa flimkien ma' rapport. Anness II, Artikolu II.2, paragrafu 9 a (ġdid) L-Istati Membri jistgħu jżommu kif inhuma r-restrizzjonijiet fuq it-trasport ta' sustanzi li jkun fihom id-diossini u l-furani (furans) kif inhu applikabbli fil-31 ta' Diċembru 1996. Dispożizzjonijiet tranżitorji addizzjonali Dispożizzjonijiet tranżitorji addizzjonali L-Istati Membri jistgħu iżomm kif inhuma r-restrizzjonijiet fuq it-trasport ta' sustanzi li jkun fihom id-dijossini u l-furani applikabbli f … [id-data msemmija fl-Artikoli 7(1a) għat-traspożizzjoni tad-Direttiva l-ġdida għall-parti dwar l-ilmijiet navigabbli interni]. Ċeritifikati skond il-Kapitolu 8.1 ta' l-Anness III.1 li nħarġu qabel jew waqt il- perjodu tranżitorju skond l-Artikolu 1 (1a) għandhom ikunu validi sat-30 ta' Ġunju 2016, sakemm ma jkunx indikat perjodu iqsar ta' validità fiċ-ċertifikat innifsu. Dispożizzjonijiet nazzjonali addizzjonali Derogi nazzjonali Il-Proposta tal-Kummissjoni Proposta dwar din id-Direttiva hija twettiq ta' l-aspettativi ta' direzzjonijiet ta' simplifikazzjoni u unifikazzjoni tal-liġi Ewropea. Il-volum tat-trasport fuq l-art fl-UE qed jiżdied il-ħin kollu. Flimkien ma' din iż-żieda, qed jiżdied ukoll il-volum ta' prodotti perikolużi. Wieħed mill-obbligi u r-responsabilitajiet bażiċi ta' l-UE huwa li toħloq kundizzjonijiet ta' għixien sikuri u mingħajr perikli għall-Ewropej. Dan jirrikjedi sikurezza fit-trasport fit-territorju ta' l-UE - inkluż it-trasport ta' prodotti perikolużi. It-tħaffif fiċ-ċaqliq tal-prodotti u s-servizzi jirrikjedi trasport iktar mgħaġġel u sikur ta' prodotti perikolużi. Il-fatt li t-trasport ta' l-oġġetti perikolużi bil-ferrovija, bit-triq u bl-ilmijiet interni navigabbli jiġi kopert f'direttiva waħda jista' jiffaċilita l-multimodaliżmu. Dawn l-isfidi kienu rikonoxxuti globalment, u xi Rakkomandazzjonijiet speċifiċi kienu adottati min-Nazzjonijiet Uniti għal modi differenti ta' trasport (ADR bit-triq, RID bil-ferrovija u ADN bl-ilmijiet interni navigabbli). Il-maġġoranza ta' l-Istati Membri ta' l-UE huma firmatarji ta' l-ADR u l-RID. L-ADN hi mistennija li tidħol fis-seħħ dalwaqt. Fil-preżent, erba' Direttivi jirregolaw it-trasport ta' oġġetti perikolużi fl-UE [94/55/KE(ADR); 96/49/KE (RID); u 96/35/KE u 2000/18/KE dwar konsulenti tas-sikurezza]. Erba' Deċiżjonijiet tal-Kummissjoni oħra jagħtu derogi nazzjonali mid-direttivi ta' qafas (2005/263/KE, 2005/903/KE, 2005/180/KE u 2005/777/KE). Il-leġiżlazzjoni ta' l-UE tkopri biss it-trasport bit-triq u bil-ferrovija ta' l-oġġetti perikolużi - sa issa għad m'hemmx regoli ta' l-UE dwar it-trasport ta' prodotti perikolużi bl-ilmijiet interni navigabbli. Il-Proposta preżenti qed timmira li tintroduċi objettivi internazzjonali ta' l-ADR, ta' l-RID u ta' l-ADN fit-trasport nazzjonali mill-Istati Membri ta' l-UE. Uħud mis-soluzzjonijiet ibbażati fuq ir-Rakkomandazzjonijiet tan-NU se jkunu aġġornati fil-Proposta. Barraminnhekk, it-tliet modi ta' trasport kollha (bit-triq, bil-ferrovija u bl-ilmijiet interni navigabbli) se jkunu mmexxija b'att wieħed. Se sservi aħjar lit-trasport u lil dawk kollha involuti fit-trasport ta' oġġetti perikolużi u ta' l-Ewropej kollha b'mod ġenerali - tappoġġja s-sikurezza ambjentali u tas-soċjetà. Il-politika tat-trasport għal bidla modali [White paper 'Il-Politika Ewropea tat-Trasport sa l-2010: iż-żmien ta' deċiżjoni' (COM(2001)370] se tkun infurzata, l-ispejjes, speċjalment għall-operaturi multimodali, se jitnaqqsu. B'mod ġenerali, ir-Rapporteur tiegħek jappoġġja l-Proposta tal-Kummissjoni b'mod ġenerali. Madankollu, huwa tal-fehma li xi elementi dettaljati tal-Proposta għandhom jiġu ppreċiżati. Dan jirrigwarda l-iktar il-qbil tal-kliem użat (derogi minflok dispożizzjonijiet) u l-armonizzazzjoni tal-bdil tal-perjodu ta' żmien mar-Ritmu ta' Sentejn ta' l-emendi għall-ADR, l-RID u l-ADN. PROĊEDURA It-trasport intern ta' oġġetti perikolużi Data meta ġiet ippreżentata lill-PE Kumitat responsabbli Data tat-tħabbir fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni(jiet) mhux mogħtija Data tad-deċiżjoni Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali
Extracted from 15475015__REPORT__A6-2007-0253__MT.txt